CELEX: 31999R2551
Language: sl
Date: 1999-12-02 00:00:00
Title: Uredba Komisije (ES) št. 2551/1999 z dne 2. decembra 1999 o spremembi Uredbe (ES) št. 963/98 o standardih trženja za cvetačo in artičoke

Pomembno pravno obvestilo

|

31999R2551

Uradni list L 308 , 03/12/1999 str. 0026 - 0026

		Uredba Komisije (ES) št. 2551/1999z dne 2. decembra 1999o spremembi Uredbe (ES) št. 963/98 o standardih trženja za cvetačo in artičokeKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo (ES) št. 1257/1999 [2], in zlasti člena 2(2) Uredbe,ob upoštevanju naslednjega:(1) Uredba Komisije (ES) št. 963/98 [3] o določitvi standardov trženja za cvetačo in artičoke v svoji Prilogi I vsebuje določbe v zvezi z barvo cvetače. Nekatere nove sorte cvetače so drugačne barve od cvetač, ki jih je do sedaj bilo dovoljeno tržiti. Zato je treba spremeniti določbe v zvezi s kakovostjo in označevanjem standarda za cvetačo.(2) Ukrepi predvideni s to uredbo so v skladu z mnenjem Upravljalnega odbora za sveže sadje in zelenjavo,SPREJELA NASLEDNJO UREDBO:Člen 1Priloga I k Uredbi (ES) št. 963/98 se spremeni:1. Opomba 1 v delu B (Razvrstitev) naslova II (Določbe o kakovosti) se nadomesti z:"1 Vendar se lahko cvetača drugačne barve trži, pod pogojem, da ima lastnosti izbranega razreda in je njena barva značilna za sorto."2. Druga alinea v B delu (Vrsta proizvoda) Naslova VI (Določbe o označevanju) se nadomesti z:"— Ime komercialnega tipa ali sorte cvetače drugačne barve, ki je navedena v opombi 1 dela B naslova II."Člen 2Ta uredba začne veljati sedmi dan po objavi v Uradnem listu Evropskih skupnosti.Uporablja se od prvega dne meseca, po mesecu začetka njene veljavnosti.Ta uredba je v celoti zavezujoča in se neposredno uporablja v vseh državah članicah.V Bruslju, 2. decembra 1999Za KomisijoFranz FischlerČlan Komisije[1] UL L 297, 21.11.1996, str. 1.[2] UL L 160, 26.6.1999, str. 80.[3] UL L 135, 8.5.1998, str. 18.--------------------------------------------------